wickkiey/tamil-wikipedia-markdown huggingface dataset:
# ஸ்டுவார்ட் லாம்பிட்

**ஸ்டுவார்ட் லாம்பிட் ** (*Stuart Lampitt *, பிறப்பு: சூலை 29 1966 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 236 முதல்தர துடுப்பாட்டப் போட்டிகளிலும், 302 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1985-2001 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ஸ்டுவார்ட் லாம்பிட் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
# கா. மாணிக்கம்

**கா. மாணிக்கம்** (பிறப்பு: மார்ச்சு 7 1948) இவர் முத்துமாணிக்கம் எனும் பெயரால் அறியப்பட்ட சிங்கப்பூர் எழுத்தாளராவார். தமிழ்நாடு பிளார் எனும் ஊரில் பிறந்த இவர் செயிண்ட் ஜார்ஜஸ் தொடக்கப் பள்ளியிலும் பின்னர் உமறுப் புலவர் உயர்நிலைப் பள்ளியிலும் கற்றார்.  
## தொழில்
தமிழ், ஆங்கிலம், மலாய் ஆகிய மொழிகளில் தேர்ச்சிமிக்க இவர் ஓர் பட்டதாரி ஆசிரியர்.  
## இலக்கியப் பணி
1981ல் எழுதத் தொடங்கிய இவர் மரபுக் கவிதைகள், கட்டுரைகள் ஆகியவற்றை எழுதுவதில் மிக்க ஆர்வமுள்ளவர். இவரின் முதல் படைப்பு சிங்கப்பூரில் தமிழரும் தமிழ் இலக்கியமும் எனும் தலைப்பில் சிங்கப்பூர் தமிழ் இளைஞர் மன்றம் நடத்திய ஆய்வரங்கில் முன்வைக்கப்பட்டது. 'உயர்நிலைப் பள்ளிகளில் தமிழை இரண்டாம் மொழியாகக் கற்பதிலும் கற்பிப்பதிலும் ஏற்படும் இடர்ப்பாடுகள்' என்பது அக்கட்டுரையின் தலைப்பாகும். 100க்கும் மேற்பட்ட கவிதைகளை எழுதியுள்ள இவரின் முதல் மரபுக் கவிதை அகிலன் எனும் தலைப்பில் 1988ல் தமிழ் முரசில் வெளிவந்தது. தமிழ் நேசனிலும் இவரது படைப்புகள் அவ்வப்போது பிரசுரமாகியுள்ளன.  
## வகித்த பதவிகள்
செயிண்ட் ஜான்ஸ் ஆம்புலன்ஸ் படையின் மேலதிகாரியாகவும் (1966 - 1992), தமிழர் சீர்த்திருத்தச் சங்கப் பொருளாளராகவும் (1979), தமிழர் பேரவை சங்கப் பேராளராகவும் (1977) இருந்துள்ளார். அத்துடன், சிங்கப்பூர் தமிழ் எழுத்தாளர் கழகத்தின் உறுப்பினராகவும், 1976 - 1982 வரை காலாங் இந்தியர் கலாசார மன்றத்தின் துணைத் தலைவராகவும், 1978 - 1985 வரை சிங்கப்பூர் போதைப் பொருள் ஒழிப்புச் சங்கத்தின் பணியாளராகவும் பதவி வகித்துள்ளார்.  
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# செ. ப. பன்னீர்ச்செல்வம்

**செ. ப. பன்னீர்ச்செல்வம்** (பிறப்பு: ஏப்ரல் 19 1948) தமிழ்நாட்டின் தஞ்சை மாவட்டத்தைப் பிறப்பிடமாகக் கொண்ட இவர் சிங்கப்பூருக்கு புலம்பெயர்ந்த புக்கிட் பாஞ்சாங் தொடக்க, உயர்நிலைப் பள்ளிகளில் தனது கல்வியைக் கற்று பின்னர் லிங்கன்சையர் ஹம்பர்சைட் பல்கலைக்கழகம், ஆக்லஹாமா நகர பல்கலைக்கழகம் ஆகியவற்றில் நிர்வாகத் துறையில் இளங்கலை சிறப்புப் பட்டத்தினையும், மதுரைப் பல்கலைக்கழகத்தில் தமிழில் இளங்கலைப் பட்டத்தினையும் பெற்றார். மேலும் இவர் தமிழ், ஆங்கிலம், இந்தி, மலாய் போன்ற மொழிகளில் நன்கு புலமைமிக்கவராவார்.  
## தொழில் நடவடிக்கைகள்
சிங்கப்பூர் வானொலியில் ஒலிபரப்பாளராகவும், தயாரிப்பாளராகவும், ஆய்வாளராகவும், செய்தியாசிரியராகவும் தொழில்புரிந்துள்ளார். இவர் வானொலியில் பணியாற்றிய காலத்தில் முதன் முதலாக நாளும் ஒரு குறள் எனும் நிகழ்ச்சியைத் தயாரித்தளித்ததுடன் பல ஆண்டுகள் தேசியநாள் அணிவகுப்பை நேரடி வர்ணனை செய்தும் வந்தார். மேலும் 25 ஆண்டுகள் (1968 - 1993) தொலைக்காட்சி செய்தி வாசிப்பாளராகவும் இருந்துள்ளார்.  
## செய்தியாசிரியர்
அங் மோ கியோ வசிப்போர் குழு வெளியிட்ட இதழின் (1980 - 1990) செய்தி ஆசிரியர்.  
## வகித்த பதவிகள்
பூன் லே இலக்கியக் குழுச் செயலாளராக பணியாற்றியுள்ளார்.  
## இலக்கியப் பணி
சாருகேசி, ஸ்ரீநிதியதுநந்தனன், இடைக்காடன், செ.பக்கிரிசாமி, கோகுலபாரதி போன்ற புனைப்பெயர்களில் 1960ம் ஆண்டு தொடக்கம் எழுதிவரும் இவர் சிறுகதைகள், மரபுக் கவிதைகள், புதுக் கவிதைகள், நாடகங்கள், நாவல்கள், கட்டுரைகள் என பல்துறைகளிலும் பங்களித்துள்ளார். சுமார் 40 சிறுகதைகளையும், 30 நாடகங்களையும், 60 மரபுக் கவிதைகளையும், 50 புதுக் கவிதைகளையும், 2 நாவல்கள் உள்ளிட்ட 60க்கும் மேற்பட்ட கட்டுரைகளையும் எழுதியுள்ள இவரது முதல் சிறுகதைத் தொகுப்பான 'மாயா', சிங்கப்பூர் தங்கமீன் பதிப்பக வெளியீடாக 2014 ஆம் ஆண்டு அறிமுகம் கண்டது. சிங்கப்பூர் இந்திய முன்னோடிகளைப் பற்றி சிங்கப்பூர் தங்கமீன் இணைய இதழில் இவர் எழுதிய தொடர், தற்போது 'சிங்கப்பூர்த் தமிழ் முன்னோடிகள்' என்ற தலைப்பில் நூல்லாகிக் கொண்டிருக்கிறது. இவர் தற்போது, அம்பியவாகர் எழுதிய ஆங்கில நூலைத் தமிழில் மொழியாக்கம் செய்யும் முயற்சியில் ஈடுபட்டு வருகிறார். மேலும் இலக்கிய நாடகங்கள், வாழ்க்கைப் பாதை நாடகங்கள் போன்றவற்றை வானொலிக்காக எழுதி, தயாரித்து ஒலிபரப்பியுமுள்ளார்  

## பெற்ற விருதுகளும், கௌரவங்களும்
தமிழ்ச்செல்வம் எனும் பட்டம்  
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# மு. அ. மசூது

**மு. அ. மசூது** (பிறப்பு: மார்ச்சு 15 1949) தமிழ்நாட்டின் கடைநல்லூரைப் பிறப்பிடமாகக் கொண்ட இவர் சிங்கப்பூருக்கு புலம்பெயர்ந்து அங்கு விவேகானந்தர் தமிழ்ப் பள்ளியில் தனது ஆரம்பக் கல்வியையும், உமறுப் புலவர் தமிழ் உயர்நிலைப் பள்ளியில் உயர்நிலைக் கல்வியையும் கற்றார். பின்பு ஆசிரியர் பயிற்சிக் கல்லூரியில் இணைந்து சான்றிதழ் பெற்று தமிழில் இளங்கலைப் பட்டம் பெற்றார்.  
## தொழில்
- தொடக்கப் பள்ளி ஆசிரியர்
## இலக்கியப் பணி
1980களில் எழுதத் தொடங்கிய இவர் மரபுக் கவிதைகள், புதுக் கவிதைகள், கட்டுரைகள் போன்றவற்றை எழுதியுள்ளார். இவரது கன்னிக் கவிதை தமிழ் முரசு மாணவர் மன்ற மலரில் பிரசுரமானது. இவரது அநேகமான படைப்புகள் பல பத்திரிகைகளிலும் சிற்றிதழ்களிலும் அவ்வப்போது வெளிவந்துள்ளன.  
## எழுதியுள்ள நூல்
உணர்வுகளின் ஊர்வலம் (கவிதைத் தொகுப்பு)  
## பத்திரிகைத் துறை
கடையநல்லூர் முஸ்லிம் லீக் வெளியிடும் நம் குரல் எனும் இதழுக்கு இரண்டு தசாப்த்தங்களுக்கும் மேலாக ஆசிரியராகச் செயலாற்றி வருகின்றார்.  
## வகித்த பதவிகள்
சிங்கப்பூர் கடைநல்லூர் முஸ்லிம் லீக்கின் செயலாளராகவும் (1978), சிங்கப்பூர்த் தமிழாசிரியர் சங்கத் துணைத் தலைவராகவும் (1992), இந்திய முஸ்லிம் பேரவையின் துணைச் செயலாளராகவும் (1992), லெங் கீ சமூக மன்ற இந்திய நற்பணிக் குழுவின் செயலாளராகவும் (1999) சிங்கப்பூர் தமிழ் எழுத்தாளர் கழக உறுப்பினராகவும் பதவி வகித்துள்ளார்.  
## பெற்ற விருதுகளும் கௌரவங்களும்
கவிதைக்காகவும், பொதுச் சேவைக்காகவும் மலேசிய பாரதிதாசன் கழகத்தின் பாராட்டு (1997)  
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# ஜேம்ஸ் பிராங்க்



**ஜேம்ஸ் பிராங்க்** (*James Franck*, 26 ஆகத்து 1882 – 21 மே 1964) செருமானிய இயற்பியலாளர். பல்வேறு வளிமங்களில் இலத்திரன்களின் பண்புகள் குறிப்பாக "போர் எடுகோள்களின் அடிப்படைக் கூறுகளை ஆய்வு செய்து அக்கொள்கையை மெய்ப்பித்தமைக்காக 'குஸ்டாவ் லுட்விக் ஹெர்ட்ஸ் என்பவருடன் சேர்ந்து 1925 ஆம் ஆண்டிற்கான இயற்பியல் நோபல் பரிசினைப் பகிர்ந்து கொண்டவர்.  

ஒரு பொருளிலுள்ள அணுக்கள் ஒன்றுக்கொன்று மோதும் போது மூலக்கூறுகள் உருவாவதும், சிதைவதும் நிகழ்கின்றன. அப்போது அவை அதிர்வுறுகின்றன; சுழல்கின்றன. அதனால் ஏற்படும் மாற்றத்திற்கான வரைபட வளைவுகளை இரு அணுத் தொகுதிகளுக்கு உருவாக்கிய உடனே, ஈரணு மூலக்கூறுகள் அவற்றின் கற்றை நிறமாலைத் தொகுதி அமைப்பிலிருந்து மாறுபடுகின்றன. இவ்வாறு மாறுபடுவதைத் தீர்மானிக்கத் தேவையான முறைகளை வகுத்தவர் 'ஜேம்ஸ் பிராங்க்'.
# பலுவார்ட் பாலம்


**பலுவார்ட் பாலம்** (*Baluarte Bridge*, எசுப்பானியம்:*El Puente Baluarte*) என்பது மெக்சிக்கோவில் உள்ள வடங்கள்-தாங்கு பாலம் ஆகும். வடக்கு மெக்சிக்கோவில் சியேரா மாட்ரே மலை இடுக்குகளில் இது அமைக்கப்பட்டுள்ளது. இப்பாலம் நீளமுடையது. இதன் கீழுள்ள பள்ளத்தாக்கின் அடியில் இருந்து உயரத்தைக் கொண்ட இப்பாலம் உலகின் மிக உயரமான வடங்கள்-தாங்கு பாலமும், உலகின் இரண்டாவது உயரமான பாலமும் ஆகும். இதன் கட்டுமானப் பணிகள் 2008 சனவரியில் ஆரம்பிக்கப்பட்டு 2012 சனவரி 5 ஆம் நாள் திறந்து வைக்கப்பட்டது. 2012 சனவரி முடிவில் இப்பாலம் முழுமையாகக் கட்டி முடிக்கப்பட்டு 2012 இறுதியில் பொது மக்களின் பயன்பாட்டுக்கு திறந்து விடப்படும் என எதிர்பார்க்கப்படுகிறது.
# முல்லை வகை



முல்லை என்னும் சொல் முல்லைப்பூ, முல்லைநிலம், அகத்திணையில் முல்லைத்திணை, புறத்திணையில் முல்லைத்துறை முதலானவற்றைக் குறிக்கும்.  
## சொல்லும் பொருளும்

முல்லைப் பூ  
:முல்லைப் பூக்களின் வகைகளைப் படத்துடன் காண்க.  
முல்லைநிலம்  
:முல்லைப்பூ பூக்குமிடம் காடு. முல்லை பூக்கும் நிலத்தை முல்லை என்றனர்.  
### முல்லை அகத்திணை உரிப்பொருள்
:முல்லை நிலத்து மக்களுக்கு ஆனிரை மேய்த்தல் தொழில். அடுத்த நாட்டு ஆடுமாடுகளைக் கவர்ந்து செல்வதும், போரிட்டு மீட்பதும் இந்த நிலத்தில் நிகழும். மேய்க்கும் காலத்திலும், போரிடும் காலங்களிலும் மனைவி கணவனைப் பிரிந்திருக்க வேண்டிவரும். .இந்தப் பிரிவைத் தாங்கிக்கொண்டிருத்தலை ‘இருத்தல்’ என்றனர். இருத்தலோடு தொடர்புடைய நிகழ்வுகளை ‘இருத்தல் நிமித்தம்’ என்றனர்  

:மருதநிலத்து வேந்தன் போருக்காகப் பிரிவது பாலை. நெய்தல் நிலத்து ஆண்நுளையர் கடலில் மீனுக்காகப் பிரிவது நெய்தல். நானிலத்து மக்கள் பொருளுக்காகவும், போருக்காகவும், தூது சொல்லவும், கல்விக்காகவும் பிரிதல் பாலை. இந்தப் பிரிவுகளை மகளிர் தாங்கிக்கொண்டிருத்தலை முல்லைத்திணை எனக் கொள்ளும் மரபு இல்லை.  
### முல்லை புறத்திணைத் துறையில் விரிபொருள்
:மூதின்முல்லை என்னும்போது குடும்பத்தில் முதிர்ந்த இல்லத்தரசி விருந்தோம்பி, வீரனாக மகனை வளர்க்கும் திறம் கூறப்படும்.  

:வல்லாண்முல்லை என்னும்போது குடும்பத்தில் வாழும் வீரன் ஒருவன் தன் உடைமைகளை ஏற்போருக்கு வழங்கி மகிழும் வள்ளண்மைத் திறம் கூறப்படும்.  

## முல்லைப்பூ வகை
குறிஞ்சிப்பாட்டு என்னும் நூலில் தொகுக்கப்பட்டுள்ள 99 மலர்களில் முல்லை (நன்முல்லை), கல் இவர் முல்லை, குல்லை, தளவம், நந்தி, பிடவம், மௌவல் ஆகிய மலர் வகைகள் இடம்பெற்றுள்ளன.  

முல்லை  
:முல்லை என்னும் சொல்லே காட்டில் மலரும் வனமுல்லையைத்தான் குறிக்கும். பாரி வள்ளல் தன் தேரை வழங்கியது இந்த முல்லைக்குத்தான். இதற்குக் காய்கள் உண்டு. (படம்)  
முல்லை - நன்முல்லை  
:அள்ளூர் நன்முல்லையார் சங்ககாலப் புலவர்களில் ஒருவர். இக்காலத்தில் மகளிர் தலையில் சூடிக்கொள்ளும் முல்லை இந்த நன்முல்லை ஆகும். இதனைச் சூடிக்கொண்ட புலவர் நன்முல்லையார். இவரது பாடல்களில் 11 சங்கப்பாடல்களில் இடம் பெற்றுள்ளன. (நன்முல்லை - படம்)  
முல்லை நாள்முல்லை என்னும் நித்தியமுல்லை  
:இதற்குப் பருவகாலம் இல்லை. நாள்தோறும் பூக்கும். (படம்)  
முல்லை தளவம் என்னும் செம்முல்லை சாதிமல்லி  
:இதன் புறவிதழின் வெளிப்பக்கம் சிவப்பாக இருக்கும். (படம்)  
முல்லை அடுக்குமல்லி  
:இந்த மல்லிகையில் ஒரே பூவில் (தாமரை போல்) பல அடுக்குகள் இருக்கும். (படம்)  
குல்லை என்னும் குட்டிப்பிலாத்தி  
:கார் காலத்தில் முதல் மழை பெய்த நாளில் அரும்பு விட்டு புதர் புதராகப் பூத்துக் குலுங்கும்.  
பிடவம்  
:பிடவம் பூத்துக் குலுங்கும் ஊர் பிடவூர். பிடவூர் கிழார் மகன் பெருஞ்சாத்தன் மாண்டபோது அவ்வூரில் பூத்திருந்த பூக்களை யாரும் சூடிக்கொள்ளவில்லை. துக்கம் கொண்டு ஆடும் நாளில் முல்லையே! ஏன் பூக்கிறாய் எனப் புலவர் பாடுகிறார்.  
மௌவல்  
:மரமல்லி நள்ளிருளில் பூத்து நாறும்(மணக்கும்). இதனை மௌவல் என்பர்.  
நள்ளிருள்-நாறி  

நந்தி  
:நந்தியாவிட்டை என இக்காலத்தில் வழங்கப்படும் நந்திப் பூவில் இரண்டு வகை உண்டு. இதில் ஒரே ஒரு அடுக்கு கொண்டது ஒருவகை. ஒன்றுக்குள் ஒன்றாகப் பல அடுக்குகள் கொண்டது அடுக்கு நந்தியாவிட்டை.  

## நிகண்டு விளக்கம்
:தளவு, மாகதி, மௌவல், யூதிகை என்னும் பெயர்கள் முல்லைப் பூவுக்கு உண்டு  

## அடிக்குறிப்பு
# கமலா ரணதுங்க


** கமலா ரணதுங்க** (*KAMALA RANATHUNGA*, பிறப்பு: அக்டோபர் 19, 1937), இலங்கை அரசியல்வாதி. இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் தெரிவு செய்யப்பட்ட தேசிய பட்டியல் உறுப்பினர்.  
## வாழ்க்கைக் குறிப்பு
85/11, பாகொட ரோட், நுகேகொடையில் வசிக்கும் இவர் பௌத்த மதத்தைச் சேர்ந்தவர்,  
- கமலா ரணதுங்க நாடாளுமன்ற உத்தியோகபூர்வ இணையத்தளம்
# மகிந்த சமரசிங்க


** மகிந்த சமரசிங்க ** (*Mahinda Samarasinghe*, பிறப்பு: சனவரி 30, 1956), இலங்கை அரசியல்வாதி. இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் களுத்துறை மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று தொழில்பயிற்சி மற்றும் அபிவிருத்தி அமைச்சராக நியமிக்கப்பட்டார்.  

## வாழ்க்கைக் குறிப்பு
கொழும்பில் வசிக்கும் இவர் பௌத்த மதத்தைச் சேர்ந்தவர். 1956ஆம் ஆண்டு கொழும்பில் பிறந்த மகிந்த சமரசிங்க, ஆத்திரேலியாவில் லா டிரோப் பல்கலைக்கழகத்தில் பொருளாதாரத்தில் இளங்கலை பட்டம் பெற்றுள்ளார். 1988 ஆம் ஆண்டு அரசியலில் நுழைந்து மேல் மாகாணத்தின் மாகாண சபைக்குத் தேர்ந்தெடுக்கப்பட்டார். சர்வதேச தொழிலாளர் அமைப்பு, உலக சுகாதார அமைப்பு, சர்வதேச தொலைத்தொடர்பு ஒன்றியம் மற்றும் சர்வதேச வானிலை அமைப்பு ஆகியவற்றில் இலங்கையை பிரதிநிதித்துவப்படுத்தினார். அமெரிக்கா மற்றும் மெக்சிகோவிற்கான இலங்கையின் தூதுவராக நியமிக்கப்படவுள்ளதால், இவர் தனது நாடாளுமன்ற உறுப்பினர் பதவியிலிருந்து விலகினார்.  

- மகிந்த சமரசிங்க நாடாளுமன்ற அதிகாரபூர்வ இணையத்தளம்
# ரஞ்சித் சியம்பலாபிட்டிய



**பசநாயக்க ரலலாகே ரஞ்சித் சியம்பலாபிட்டிய** (*Basnayaka Ralalage Ranjith Siyambalapitiya*, பிறப்பு: 1 மே 1961) இலங்கை அரசியல்வாதி ஆவார். இவர் இலங்கை நாடாளுமன்றத்தின் பிரதி சபாநாயகராக உள்ளார். இலங்கை சுதந்திரக் கட்சி உறுப்பினரான இவர் கேகாலை மாவட்ட நாடாளுமன்ற உறுப்பினராக உள்ளார். இவர் தொலைதொடர்பு, தகவல் மற்றும் தொழில்நுட்பத்துறை அமைச்சராகப் பதவியில் இருந்தார்.  

## ஆரம்ப வாழ்க்கையும் கல்வியும்
கேகாலையில் பிறந்த ரஞ்சித் ருவான்வெலை ஆரம்பப் பாடசாலையிலும், பின்னர் கொழும்பு றோயல் கல்லூரியிலும் கல்வி கற்றார். 1981 இல் இவர் ஸ்ரீ ஜயவர்தனபுர பல்கலைக்கழகம் சென்று வணிக முகாமைத்துவத்தில் பட்டம் பெற்றார். வென்டலவத்தை, ருவன்வெலையில் வசிக்கும் இவர் பௌத்த மதத்தைச் சேர்ந்தவர்.  

## அரசியல்
இவர் 2000, 2001, 2004, 2010, 2015, 2019 ஆண்டுகளில் நடந்த தேர்தல்களில் கேகாலை மாவட்டப் பிரதிநிதியாகத் தெரிவுசெய்யப்பட்டிருந்தார். தொலைதொடர்பு, தகவல் மற்றும் தொழில்நுட்பத்துறை அமைச்சராகப் பதவியில் இருந்தார். தொடர்ந்து இவர் 2015 செப்டம்பர் 4 அன்று எரிசக்தி அமைச்சராக நியமிக்கப்பட்டார்.  

- ரஞ்சித் சியம்பலாபிட்டிய நாடாளுமன்ற உத்தியோகபூர்வ இணையத்தளம்
# படிமம்:Tnrome.png

## சுருக்கம்
- மூல நூல்:பண்டைய தமிழகம், சி.க. சிற்றம்பலம், யாழ்பான பல்கலைக்கழகம், இலங்கை.
- நியாயப் பயன்பாட்டுக் காரணம் : தமிழகத்தில் ரோமக் காசுகள், யவனர் போன்ற கட்டுரைகளில் வரலாற்று பதிவுகள் மற்றும் கல்வி நோக்கத்துக்காகப் பயன்படுத்துப்படுகிறது.

## அனுமதி
-
# தமிழகத்தில் சசானியக் காசுகள்

பண்டைய பெர்சியர்களான சசானியா மன்னர்கள் (பொ.பி. 226 - 641) தமிழகத்தில் வாணிபம் செய்ததற்கான நாணயக்குவியல்கள் வள்ளிமலையில் கிடைத்துள்ளது. மொத்தம் கிடைத்துள்ள 27 குவியல்களும் வெள்ளி நாணயங்களை கொண்டவை.  

## பண்பாடு
இவற்றில் காணப்படும் சின்னங்கள் அனைத்தும் சந்திரன், சூரியன், நெருப்பு வழிபாடுகளை மையமாக கொண்டுளது. இதன் மூலம் மேற்கூரிய மூன்று வழிபாடுகளையும் சசானியர் செய்தது தெரிகிறது. மேலும் இவற்றில் அதை ஆண்ட மன்னர்களின் உருவங்களும் பொறிக்கப்பட்டுளன.
# தாய்லாந்தில் சோழக் காசுகள்

தாய்லாந்து நாட்டு குவான் லுங் பட் என்ற இடத்தில் சோழர்களின் செப்புக்காசு ஒன்று கிடைத்துளது.  

## உறுதிப்படுத்திய விதம்
- சதுர வடிவினதாகிய இக்காசில் புலிச்சின்னம் இருத்தல். யானை, குதிரை போன்ற விலங்குகள் இழுக்கும் ரதம்.
- இதே காலத்தில் இங்கு கிடைத்துள்ள பட்டையக்கல்லில் *பெரும் பதன் கல்* (பொற்கொல்லன்) என்ற வாசகத்தில் தமிழ் பிராமி எழுத்துகளில் பொறிக்கப்பட்டுள்ளமை.
- பத்தன் என்று நகை செய்பவர்களை அழைக்கும் தமிழ் சொல் பதன் என்று திரிந்திருக்க வாய்ப்பு.
இதை அனைத்தையும் கொண்டு சண்முகம் என்பவர் இது சோழர்கள் மூன்றாம் நூற்றாண்டு வெளியிட்ட செப்புக்காசுகளில் ஒன்றென உறுதிப்படுத்தினார்.
# கூட்டம்



**கூட்டம்** என்பது அதிகளவு மக்கள் ஒரு காரணத்தோடு கூடியிருப்பதைக் குறிக்கும். கும்பல் என்றும் அழைக்கப்படுகிறது. விளையாட்டு அரங்கு, அரசியல் பேரணி, வியாபார நிமிர்த்தமாக கடைத்தெருவில் செல்லும் மக்கள் என பொதுவான குறிக்கோளுடனும், உணர்விலும் காணப்படுவார்கள்.  

மனித சமூகவியலில், கூட்டம் என்பது ஒரு சாதாரண மக்கள் சேர்க்கையை குறிக்கும் (நெரிசலான வணிகவளாகம் போல). விலங்குகளில் கூட்டம் சேர்வதென்பது ஒரு இனம் மற்றொரு இனத்துடன் மோத உண்டாகிறது. பரவலாக பறவைகளில் இந்த குணத்தைக் காணலாம். உளவியல் பார்வையில் கூட்டம் என்பது ஒரு குழுவின் பண்பை கொண்டிருக்கும். தனியொருவரின் எண்ணமும் கூட்டத்தின் எண்ணமும் ஒத்ததாகவேயிருக்கும்.
# என். ஆர். தியாகராசன்



**என். ஆர். தியாகராஜன்**(ஏப்ரல் 14, 1913 - ஏப்ரல் 27, 1969) என்பவர் ஒரு ஒரு தமிழக அரசியல்வாதி மற்றும் விடுதலைப் போராட்ட வீரர். இவர் **என். ஆர். டி**. என சுருக்கமாக அழைக்கப்பட்டார். தேனி மாவட்டம், லட்சுமிபுரம் கிராமத்தில் விவசாயக் குடும்பத்தில் ஏப்ரல் 14, 1913 அன்று பிறந்த இவர் 7 ஆம் வகுப்பு வரை படித்தார். 1936 ஆம் ஆண்டில் தேனிக்குச் சென்று வசிக்கத் தொடங்கினார். ஜனவரி 15, 1939 ல் திருமணம் செய்து கொண்டார்.  

## விடுதலைப் போராட்டத்தில் பங்கு

இந்திய விடுதலைப் போரட்டத்தில் தீவிரமான பங்கு கொண்டு 1930 முதல் 1946 வரை நான்கு முறை (ஐந்தாண்டுகள்) சிறை சென்றிருக்கிறார்.  

## அரசியல் பணி

- சென்னை மாநிலத்தின் இரண்டாவது சட்டமன்றத்திற்கு 1957 ஆம் ஆண்டு நடைபெற்ற தேர்தலில் தேனி சட்டமன்றத் தொகுதியிலிருந்து இந்திய தேசிய காங்கிரசு சார்பாக தேர்ந்தெடுக்கப்பட்டார்.
- 1968 ல் தமிழ்நாடு சட்ட மேலவை உறுப்பினராகவும் இருந்தார்.

## நினைவுகள்

என். ஆர். தியாகராசன் நினைவைப் போற்றும் வகையில் தேனி மாவட்டத்தில் பல இடங்களில் அவரது பெயர் வைக்கப்பட்டிருக்கின்றன.  

- தேனி அரசு மருத்துவமனைக்கு என். ஆர். தியாகராஜன் நினைவு அரசு மருத்துவமனை என அன்றைய தமிழக முதல்வர் எம்.ஜி. இராமச்சந்திரன் பெயரிட்டு பெருமை சேர்த்துள்ளார்.
- தேனி நகரில் என். ஆர். தியாகராசன் வாழ்ந்த வீடு உள்ள பகுதிக்கு என். ஆர்.தியாகராசன் நகர் எனப் பெயரிடப்பட்டுள்ளது.
- தேனி நகரில் என். ஆர்.தியாகராசன் நகர் செல்லும் சாலைக்கு என். ஆர்.தியாகராசன் சாலை எனப் பெயரிடப்பட்டுள்ளது.
- டி.டி.89 தேனி கூட்டுறவு சங்கத்தால் அதன் அலுவலகத்திற்கு எதிரே கட்டப்பட்ட அரங்கத்திற்கு என். ஆர்.தியாகராசன் மக்கள் மன்றம் என்று பெயரிடப்பட்டுள்ளது.
- தேனி - அல்லிநகரம் நகராட்சியின் நகர்மன்றக் கூட்ட அரங்கிற்கு என். ஆர். தியாகராசன் நினைவு நகர்மன்றக் கூட்ட அரங்கம் எனப் பெயரிடப்பட்டுள்ளது.
- தேனி அருகிலுள்ள கோபாலபுரத்தில் அமைக்கப்பட்டுள்ள ஒரு தொடக்கப் பள்ளிக்கு “என். ஆர். தியாகராசன் நினைத் தொடக்கப் பள்ளி எனப் பெயரிடப்பட்டுள்ளது.
- தேனி அருகிலுள்ள பழனிசெட்டிபட்டியிலுள்ள ஒரு தெருவிற்கு என்.ஆர். தியாகராசன் தெரு எனப் பெயரிடப்பட்டுள்ளது.

## இதையும் பார்க்க

- என். ஆர். டி. தேனியில் ஒரு தியாக வரலாறு (நூல்)
# பெற்றோர்

**பெற்றோர்** என்பது தங்கள் வாரிசை (குழந்தை) வளர்க்கும் பாதுகாவலர் என்று கொள்ளலாம். மனித சிசுவிற்கு உயிரியல் அடிப்படையில் ஆண் - பெண் என இரண்டு பெற்றோர்கள் இருப்பார்கள். ஆண், தந்தை என்றும் பெண், தாய் என்றும் அழைக்கப்படுவர். இவர்களே மனித சமூகத்தில் அக்குழந்தையை வளர்க்கவேண்டியவர்கள். வாரிசுகளின் மூலம் உருவாகும் அடுத்த தலைமுறைக்கு இவர்கள் மூதாதையர்கள் ஆவார்கள்  

## உயிரியல்சார் பெற்றோர் சோதனை
*உயிரியல்சார் பெற்றோர்* என்பது அந்தக் குழந்தையின் ரத்த பந்தமுடைய பெற்றோரைக் குறிக்கிறது. சில சமயங்களில் மறுமணம் போன்ற காரணங்களால் சில பெற்றோர்கள் குழந்தைக்கு உயிரியல் தொடர்பில்லாதவர்களாகவும் இருப்பார்கள். குழந்தையின் உண்மையான (உயிரியல்சார்) பெற்றோர் யாரென்று கண்டுபிடிக்க பெற்றோர் சோதனை நடக்கிறது. பெற்றோரின் டி.என்.ஏவையும் குழந்தையின் டி.என்.ஏவையும் கொண்டு ஆராய்ந்து சோதனை நடத்தப்படுகிறது.
# சிரி (மென்பொருள்)



**சிரி** (ஆங்கிலம்: *Siri*) என்பது ஐபோன் 4 எசு கையடக்கத் தொலைபேசிக்கான செயற்கை நுண்ணறிவுத் திறன் கொண்ட ஒரு மென்பொருளாகும். இது 2011இல் வெற்றி பெற்ற தொழில்நுட்பங்களில் ஒன்றாகக் கருதப்படுகின்றது. சிரி மென்பொருளை ஐபோன் இயங்குதளத்தில் பயன்படுத்த முடியும். இந்த மென்பொருள் ஆப்பிள் நிறுவனத்தால் அறிமுகப்படுத்தப்பட்டுள்ளது.  

## வசதிகள்
சிரி மென்பொருளின் நாம் பேசுவதன் மூலம் வழங்கும் கட்டளைகளைப் புரிந்து கொண்டு அவற்றுக்கேற்பச் செயற்படக்கூடியது. அண்ட்ராய்ட் மற்றும் விண்டோ தொலைபேசிகளில் இந்த வசதி ஏற்கனவே இருந்தாலும் இந்த மென்பொருள் அவற்றை விடச் சிறப்பாக இயற்கையான மொழி நடையை உணர்ந்து கொண்டு செயற்படுவதாகக் கூறப்படுகின்றது.
# மு. அ. முத்தையா


**மு. அ. முத்தையா செட்டியார்** (*M. A. Muthiah Chettiar*, 5 ஆகத்து 1905 - 12 மே 1984) ஒரு தமிழக அரசியல்வாதி, சமூக சேவகர், சென்னை மேயர், சென்னை மாநிலத்தின் சட்டமன்ற உறுப்பினர் மற்றும் சட்டமேலவை உறுப்பினர் ஆவார். இவர் சென்னை மாநிலத்தின் இரண்டாவது சட்டமன்றத்திற்கு 1957 ல் நடைபெற்ற தேர்தலில் காரைக்குடி சட்டமன்றத் தொகுதியிலிருந்து இந்திய தேசிய காங்கிரசு கட்சியின் சார்பாக தேர்ந்தெடுக்கப்பட்டார்.  

## இளமைக் காலம்
இவர் ஆகத்து 5, 1905 ஆம் ஆண்டு செட்டிநாட்டின் ராஜா மற்றும் நாட்டுக்கோட்டை நகரத்தார் சமூகத்தைச் சேர்ந்த புகழ்பெற்ற டாக்டர் மு. அண்ணாமலை செட்டியாருக்கு மகனாகப் பிறந்தார். முத்தையா சென்னை வேப்பேரியில் பிரசன்டேசன் கான்வென்ட் பள்ளி, ஈவார்ட் பள்ளி, ராமானுஜம் செட்டியார் உயர்நிலைப்பள்ளி மற்றும் திருச்சி செயின்ட் ஜோசப் உயர்நிலைப்பள்ளி ஆகிய பள்ளிகளில் கல்வி பயின்றார். 1925 ஆம் ஆண்டில் சென்னை மாநிலக் கல்லூரியில் இளங்கலைப் பட்டம் பெற்றார்.  

## அரசியல் வாழ்வு
பின்னர் 1929 ஆம் ஆண்டு தமது 24 ஆம் வயதில் சென்னை நகராட்சி உறுப்பினரானார். 1931 ஆம் ஆண்டில் சென்னை நகராட்சியின் தலைவராக தேர்ந்தெடுக்கப்பட்டார். அதனைத் தொடர்ந்து 1933 ஆம் ஆண்டு சென்னை மாநகரத் தந்தையாகவும் தேர்ந்தெடுக்கப்பட்டார். 1936 ஆண்டு சட்டசபைக்கு உறுப்பினராக தேர்ந்தெடுக்கப்பட்டு கல்வி, மருத்துவம், சுங்கம் ஆகிய துறைகளின் அமைச்சர் ஆனார்.
# சா. கணேசன்


**கம்பனடிப்பொடி சா.கணேசன்** (சூன் 6, 1908 - சூலை 28, 1982) என அழைக்கப்படும் **சாமிநாத கணேசன்** தமிழக அரசியல்வாதி; சமூக சேவகர்; தமிழ் இலக்கியவாதி; காந்தியவாணர்; கம்பரின் தமிழ் மீது ஈடுபாடு கொண்டவர். காரைக்குடி கம்பன் கழகத்தை உருவாக்கித் தமிழகத்தின் பல பகுதிகளில் கம்பன் கழகங்கள் உருவாக வழிகாட்டியவர் சிற்பக் கலை வல்லுநர்; கல்வெட்டாய்வாளர்; தமிழகத் தொன்மவியலாளர்.  

## பிறப்பு
சிவகங்கை மாவட்டம் காரைக்குடி நகரில் வாழ்ந்த சாமிநாதன் – நாச்சம்மை இணையருக்கு 1908 சூன் 6-ஆம் நாள் கணேசன் பிறந்தார்.  

## கல்வி
சா. கணேசன் தனது தொட்டக்கக் கல்வியைக் காரைக்குடி ரெங்கவாத்தியார் என்பவர் நடத்திய திண்ணைப் பள்ளியில் பயின்றார். பண்டித வித்துவான் சிதம்பர ஐயர், பர்மா தோங்குவா பண்டித சேதுப்பிள்ளையிடமும் தமிழ் இலக்கண, இலக்கியங்களைக் கற்றார். பின்னர் வடமொழியும் ஆங்கிலமும் கற்றார். 1967 வரை தமிழகச் சட்டமன்ற உறுப்பினராகப் பணியாற்றினார். 1968 முதல் 1974 வரை தமிழகச் சட்ட மேலவை உறுப்பினராகப் பணியாற்றினார்.  

## கம்பன் கழகம்
கம்பனின் தமிழ்த் திறத்தைப் போற்றும் நோக்கில் காரைக்குடியில் 1939 ஏப்ரல் 2-3 ஆகிய நாள்களில் கம்பன் கழகத்தைத் தோற்றுவித்து, கம்பன் திருநாள் கொண்டாடினார். அதன்பின்னர் ஆண்டுதோறும் கம்பன் இராமயாணத்தை அரங்கேற்றிய நாளில் கம்பன் விழாக் கொண்டாட ஏற்பாடு செய்தார். இதற்காக 1968-ஆம் ஆண்டில் கம்பன் மணிமண்டபத்தை காரைக்குடியில் கட்டினார்.  

## கம்பராமாயணப் பதிப்பு
சா. கணேசன் கம்பராமயாண ஏட்டுப்பிரதிகள் பலவற்றைத் திரட்டி, தமிழறிஞர்களின் உதவியோடு அவற்றையும் பிறபதிப்புகளையும் ஒப்பிட்டு, சந்திபிரித்த பனுவல்களை ஒன்பது தொகுதிகளாக மர்ரே நிறுவனத்தின் வழியாகப் பதிப்பித்து வெளியிட்டார்.  

## மறைவு
கம்பனடிப்பொடி சா. கணேசன் 1982 சூலை 28-ஆம் நாள் காரைக்குடியில் இயற்கை எய்தினார்.  

## வாழ்க்கை வரலாறு
சா. கணேசனின் வாழ்க்கை வரலாற்றைத் கவிதை வடிவில் சித. சிதம்பரம் என்பவர் **கம்பன் அடிப்பொடி சா. கணேசன் கவிதை வரலாறு** என்னும் நூலை எழுதியிருக்கிறார்.
# கிளிசரால்


தமிழில் **களிக்கரை** எனப்படும் **கிளிசரால்** அல்லது கிளிசரின் (glycerol or glycerin) ஓர் எளிமையான பல ஐதராக்சில் தொகுதிகளைக் கொண்ட ஆல்ககால் ஆகும். கிளிசரால் வண்ணமற்ற, மணமற்ற, மருந்தாக்க தயாரிப்புகளில் பரவலாக உபயோகிக்கப்படும் பாகுநிலை திரவமாகும். கிளிசராலில் உள்ள மூன்று ஐதராக்சில் தொகுதிகள் அதன் நீரில் கரையும் தன்மைக்கும், நீர்ம உறிஞ்சி பண்பிற்கும் காரணமாகின்றன. கிளிசரால் அடித்தளம் டிரைகிளிசரைடு என்னும் கொழுப்புகளின் மையப் பகுதியாக விளங்குகிறது. கிளிசரால் இனிப்பு சுவையுடைய, குறைந்த நச்சுத்தன்மை கொண்டப் பொருளாகும். ஐயுபிஏசி முறையில் இதை புரோப்பேன்-1,2,3-டிரையால் என்று அழைப்பர். முதன்முதலில் சீல் என்பவரால் ஆலிவ் எண்ணெய் நீராற்பகுத்தபோது கிடைத்தது.
# நேத்ரா தொலைக்காட்சி



**நேத்ரா தொலைக்காட்சி** என்பது இலங்கை ரூபவாகினி கூட்டுத்தாபன குழுமத்தின் ஒரு அங்கமான தமிழ் மொழி தொலைக்காட்சி சேவை ஆகும். இந்த அலைவரிசை முன்னர் 'ஐ அலைவரிசை' என்ற பெயரில் ஒளிபரப்பானது. சனவரி 1, 2008 ஆம் ஆண்டு முதல் தமிழ்மொழி நிகழ்ச்சிகளுக்கென 'நேத்ரா தொலைக்காட்சி' அலைவரிசை எனப் பெயர் மாற்றம் பெற்றது. இந்த தொலைக்காட்சியில் ராஜ் தொலைக்காட்சி மற்றும் சன் தொலைக்காட்சியின் தொடர்களை மறு ஒளிபரப்பு செய்து வருகின்றது.  

இது தனியொரு அலைவரிசை அல்ல. தமிழ் நிகழ்ச்சிகளுக்கென்று ஆரம்பிக்கப்பட்டாலும் ஐ அலைவரிசையில் தமிழ்ச் செய்திகளும், தமிழ் நிகழ்ச்சிகளும் ஒளிபரப்பாகும் நேரத்திற்கு மட்டும் நேத்ரா என்று பெயரிடப்படுகின்றது. அதாவது நேத்ரா என்ற பெயரில் குறிப்பிட்ட நேரங்களில் தமிழ் என்ற பெயரில் ஒளிபரப்பாகின்றன.  

தொடர்ச்சியாக விளையாட்டு நிகழ்ச்சிகள் ஒளிபரப்பாகும் நேரத்தில் தமிழ் நிகழ்ச்சிகள் ஒளிபரப்பாவதில்லை. விளையாட்டு நிகழ்ச்சிகள், ஆங்கில செய்திகள் ஆங்கில நிகழ்ச்சிகள் ஒளிபரப்பாகும் போது ஐ அலைவரிசை (Channel Eye) எனும் பெயரில் ஒளிபரப்பாகும். எதிர் காலத்தில் சிங்கள நிகழ்ச்சிகளுக்கென ரூபவாகினியும், தமிழ் நிகழ்ச்சிகளுக்கென நேத்ராவும் ஆங்கில நிகழ்ச்சிகளுக்கென ஐ அலைவரிசையும் என மூன்று அலைவரிசைகள் செயற்படலாம் என எதிர்பார்க்கப்படுகின்றது.
# எஸ். ராமசாமி


**எஸ்.ஆர்** என அழைக்கப்படும் **எஸ். ராமசாமி நாயுடு** (ஆங்கிலம்:S. Ramaswamy Naidu) ஒரு தமிழக அரசியல்வாதி மற்றும் முன்னாள் சென்னை மாநகராட்சி மன்றத் தலைவர் (மேயர்), சட்டமன்ற உறுப்பினர். இவர் சென்னை மாநில சட்டமன்றத்திற்கு 1952ல் சாத்தூர் சட்டமன்றத் தொகுதியிலிருந்து , இந்திய தேசிய காங்கிரசு சார்பாகவும் 1957 மற்றும் 1962ல் சிவகாசி சட்டமன்றத் தொகுதியிலிருந்து இந்திய தேசிய காங்கிரசு சார்பாகவும் 1967ல் சாத்தூர் சட்டமன்றத் தொகுதியிலிருந்து சுதந்திராக் கட்சி சார்பாகவும் தேர்ந்தெடுக்கப்பட்டார்.
# என். ரி. வி அலைவரிசை

**என்.ரி.வி அலைவரிசை** (N.T.V) எனப்படுவது இலங்கையில் ஒளிபரப்பபட்ட ஆங்கில மொழியிலமைந்த தொலைக்காட்சி அலைவரிசை ஆகும்.  

1982 ஆம் ஆண்டின் இல. 6ம் நாடாளுமன்றச் சட்டத்தின் கீழ் இலங்கை ரூபவாகினி கூட்டுத்தாபனம் (எஸ். எல். ஆர். சி) தேசியத் தொலைக்காட்சி ஒளிபரப்பு நிறுவனமாக ஏற்றுக்கொள்ளப்பட்டது. இலங்கை ரூபவாகினி கூட்டுத்தாபனத்தால் நவம்பர் 18 2009 ம் திகதி தனியாக ஆங்கில மொழி நிகழ்ச்சிகளுக்கென்றே ஆரம்பிக்கப்பட்டது. இதனது ஒளிபரப்பினை மேல்மாகாணத்திற்குள் மட்டுமே பார்க்க முடிந்தது. இதன் ஒளிபரப்புப் பட்டியலில் மற்ற எஸ். எல். ஆர். சி அலைவரிசைகளில் ஒளிபரப்பப்படாத நிகழ்ச்சிகளும், ஐ அலைவரிசையின் சில தயாரிப்புகளும் இருந்தன. இது 2015-ம் ஆண்டு பிப்ரவரி திங்களில் மூடப்பட்டது.
# இசுடார் தமிழ் தொலைக்காட்சி



**ஸ்டார் தமிழ் தொலைக்காட்சி** இலங்கையில் ஒளிபரப்பாகும் தமிழ் தொலைக்காட்சிச் சேவையாகும். இது செப்டம்பர் 17, 2009 ல் வெற்றி தொலைக்காட்சி என்ற பெயரில் ஆரமிக்கப்பட்டு பின்னர் 'வர்ணம் தொலைக்காட்சி' என்ற பெயரில் மாற்றப்பட்டு தற்போது 'ஸ்டார் தமிழ் தொலைக்காட்சி' என்ற பெயரில் இலங்கை முழுவதும் தனது ஒளிபரப்பு சேவையை செய்து வருகின்றது.  

இச்சேவை வொய்ஸ் ஒப் ஏசியன் நெட்வார்க் நிறுவனத்தின் ஒரு பகுதியாக இயங்குகின்றது. இதன் சகோதரச் சேவையாக சியத தொலைக்காட்சி சிங்கள சேவையை வழங்குகின்றது. இந்த அலைவரிசையில் பெரும்பாலும் தமிழ் திரைப்படங்களை ஒளிபரப்பி வருகின்றது.
# மொன்றியல் வங்கி


**மொன்றியல் வங்கி** (, , BMO) கனடாவின் மிகப்பழமையான வங்கியாகும். இதன் கனேடியன் வங்கி எண் 001. இது வைப்புநிதி அடிப்படையில் கனடாவின் நான்காவது பெரிய வங்கியாகும். இது 1817, யூலை 23 ஆம் நாள் ஜான் ரிட்சர்சன் என்பவரால் மொன்ட்றியல் நகரில் தொடங்கப்பட்டது. இவ்வங்கி கனடாவில் 900 கிளைகளுடன் ஏழு மில்லியன் வாடிக்கையாளர்களுக்கு சேவையாற்றுகின்றது. பிஎம்ஓ ஹாரிஸ் வங்கி (BMO Harris Bank) என்பது ஐக்கிய அமெரிக்காவில் செயல்படும் இவ்வங்கியின் பெயராகும்.
# சியத தொலைக்காட்சி


**சியத தொலைக்காட்சி ** *(Siyatha TV)* இலங்கையில் ஒளிபரப்பாகும் சிங்கள தொலைக்காட்சிச் சேவையாகும். செப்டம்பர் 17, 2009 ல் ஆரம்பிக்கப்பட்ட இச்சேவை வொய்ஸ் ஒப் ஏசியன் நெட்வார்க் நிறுவனத்தின் ஒரு பகுதியாக இயங்குகின்றது. இதன் சகோதர சேவையாக வெற்றி தொலைக்காட்சி தமிழ் சேவையை வழங்குகின்றது.
# புரவியெடுப்பு



**புரவியெடுப்பு** அல்லது **குதிரையெடுப்பு** என்பது நாட்டுபுறத் திருவிழாக்களுள் ஒன்றாகும். புரவி என்பதற்கு குதிரை என்பது பொருளாகும். மண்ணால் செய்த குதிரைகளை அலங்கரித்து வழிபாடு செய்யும் முறைக்கு புரவியெடுப்பு என்று பெயர். இவ்வகை வழிபாடு பெரும்பாலும் தென்தமிழகப் பகுதிகளில் காணப்படுகிறது. ஐயனாரின் வாகனமாக விளங்கும் குதிரைகளுக்குச் செய்யும் மரியாதையாக இவ்விழா நிகழ்கிறது.  

இதனை **உருவாரம் எடுத்தல்** எனவும் வழங்குவர். படத்தில் காண்பது போன்ற குதிரை உருவங்களையும், தாத்தா, பாட்டி உருவங்களையும் தலையில் சுமந்து சென்று கோயில்களில் வைப்பர். "உனக்கு உருவாரம் எடுக்கிறேன். என் துன்பத்தைப் தீர்த்து வை" எனத் தெய்வத்தின்மீது சார்த்தி உறுதிமொழி எடுத்துக்கொள்வர். இன்னல் தீர்ந்ததும் தெய்வம் தீர்த்துவைத்ததாக நம்பி உருவாரம் எடுப்பர்.  
## கலைஞனுக்குச் சிறப்பு செய்தல்
இந்த உருவாரங்கள் அய்யனார், மாரியம்மன், செல்லியம்மன் முதலான நாட்டுப்புறக் கோயில்களில் வைக்கப்பட்டிப்பதைக் காணமுடிகிறது. திருவிழாவின்போது உருவாரம் செய்த கலைஞன் (குயவன்) மேளதாளத்துடன் சென்று ஊர்மக்களால் அழைத்துவரப்படுவான். அவனது வீட்டிலேயே அவனுக்குச் சிறப்பு செயப்படும். அவனைக் கோயிலுக்கு அழைத்துவந்த பின்னர், உருவாரம் கொண்டுவருவோரின் ஒவ்வொரு வீட்டுக்கும் சென்று கொட்டுமுழக்குடன் அனைவரையும் ஒன்றாகத் திரட்டிக்கொண்டு வந்து உருவாரங்கள் அனைத்தையும் கோயிலில் இறக்கி வழிபாடு நடத்துவர்.  

## ஒளிப்படத்தொகுப்பு

## மேலும் பார்க்க
- திருவிழா
# த புடிஸ்ற் ரி.வி



**த புடிஸ்ற் ரி.வி** *(The Buddhist TV)* இலங்கையில் ஒளிபரப்பாகும் சிங்கள மொழி தொலைக்காட்சிச் சேவையாகும். ஏப்ரல் 8 2011 ல் ஆரம்பிக்கப்பட்ட இச்சேவை பௌத்தமத போதனைக்கு முக்கியத்துவம் கொடுத்து இயங்குகின்றது. இதனது ஒளிபரப்பினை மேல்மாகாணம் உட்பட சில பிரதேசங்களில் மட்டுமே பார்க்க முடிகிறது. தனது ஒளிபரப்பை அலைவரிசையினூடாக இலங்கை முழுவதும் ஒளிபரப்ப முயற்சி செய்து வருகின்றது.
# முக்குணங்கள்

**முக்குணங்கள்** **' (**') என்பது சாங்கிய தத்துவத்தின்படி *சாத்விக குணம்*, *இராஜச குணம்*, மற்றும் *தாமச குணம்* ஆகியவைகளைக் குறிப்பதாகும். சாத்வீகம் வெள்ளை நிறத்தையும், இராஜசம் சிவப்பு நிறத்தையும், தாமசம் கறுப்பு நிறத்தினையும் குறிக்கும் என்பர். இக்குணங்களின் அடிப்படையில்தான் உயிர்களிடையே வேறுபாடுகள் காணப்படுகின்றன என்பது பொதுவான கருத்து. சாங்கியர்கள் முக்குணங்களின் சேர்க்கையினாலேயே உலகமானது உருவாகியது என்பர். முக்குணங்கள் சமநிலையில் இல்லாத போது பிரளயம் தோன்றுகிறது.  

## சத்வ (சாத்விகம்) குணம்

சத்வ குணத்திலிருந்து தோன்றும் இயல்புகள்- நற்காரியங்களில் மனதைச் செலுத்தும் குணம், மன அடக்கம் (சமம்), புலன் அடக்கம் (தமம்), துன்பங்களைப் பொறுத்துக் கொள்ளும் இயல்பு (சகிப்புத் தன்மை), விவேகம், வைராக்கியம், தவம், வாய்மை, கருணை, மகிழ்ச்சி, நம்பிக்கை, பாவம் செய்வதில் கூச்சப்படுதல் (லஜ்ஜை), தன்னிலேயே மகிழ்ந்திருத்தல் (ஆத்மரதி), தானம், பணிவு மற்றும் எளிமை.  

### சத்வ குண பலன்கள்
சத்வ குணத்திலிருந்து தர்மச்செயல்கள்; தன் செயல்களைப் பகவானுக்கு அர்ப்பணம் செய்து விடுவது; பலனில் ஆசையில்லாமல் செயல்கள் செய்வது சாத்வீக குணமாகும். சத்வ குணமுடையோன் தெய்வத்தன்மையும், நிவிருத்தி மார்க்கமும்; விழிப்பு நிலையும் மற்றும் மேலுலகங்களை அடைகிறான்.  

## ரஜோ (இராஜசம்) குணம்

ரஜோ குண இயல்புகள்- ஊக்கம், ஞானம், வீரம், தருமம், தானம், கல்வி, ஆசை, முயற்சி, இறுமாப்பு, வேட்கை, திமிர், தெய்வங்களிடம் செல்வங்கள் வேண்டுவது, வேற்றுமை எண்ணம், புலனின்பப் பற்று, சண்டைகளில் உற்சாகம், தன் புகழில் ஆசை, மற்றவர்களை எள்ளி நகையாடுவது, பராக்கிரமம், பிடிவாதத்துடன் ஒரு முயற்சியை மேற்கொள்ளுதல்.  
பயனில் விருப்பம் கருதி செய்யும் செயல்கள் ராஜசமாகும்.  

### ரஜோ குண பலன்கள்
ரஜோ குணத்திலிருந்து இன்பப் பற்று; ரஜோ குணப் பெருக்கினால் அசுரத்தன்மையும், செயல் புரிவதில் ஆர்வம், கனவு நிலையும், இறப்பிற்குப்பின் மனித உடலையும் அடைகிறான்.  

## தமோ (தாமசம்) குணம்

தமோ குண இயல்புகள்- காமம், வெகுளி, மயக்கம், கலக்கம், கோபம், பேராசை, பொய் பேசுதல், இம்சை, யாசித்தல், வெளிவேசம், சிரமம், கலகம், வருத்தம், மோகம், கவலை, தாழ்மை, உறக்கம், அச்சம், சோம்பல், காரணமில்லாமல் பிறரிடம் பொருட்களை எதிர்பார்த்தல் மற்றும் பிறர்க்கு கேடு விளைவிக்கும் செயல்கள் செய்வதும், பகட்டுக்காக செய்யப்படும் செயல்கள் தாமச குணங்கள் ஆகும்.  

### தமோ குண பலன்கள்
தமோ குணத்திலிருந்து, சோம்பல் உண்டாகிறது. தமோ குணப்பெருக்கினால் இராட்சசத் தன்மையும், மோகமும் அதிகரிகின்றது. தமோ குணத்தினால் தூக்கநிலையும் உண்டாகிறது. தமோ குணத்தால் மறுபிறவியில் விலங்கு, மரம், செடி, கொடி போன்ற தாழ்வான நிலை பிறப்பு உண்டாகிறது.
# ஜோதிட வேதாங்கம்

**ஜோதிட வேதாங்கம்** வேதாங்கம் ஆறினுள் ஒன்றாகும். மனித உடலின் கண்ணாக உவமிக்கப்படுகின்றது. இந்திய வானியல் மரபின் தொன்மையான பாடநூல் எனச் சிறப்பிக்கப்படுகின்றது. "இலகத மகரிஷி"யினால் இது இயற்றப்பட்டது என்பர். கி.மு 1200 - 1000 வரையான காலத்தைச் சேர்ந்த நூலாகக் கொள்ளப்படுகின்றது.  

வேதக் கிரியைகளை மேற்கொள்வதற்கான காலத்தினை மிகத் துல்லியமாக கணிப்பிட வேண்டியதன் தேவையே ஜோதிட வேதாங்கத்தின் எழுச்சிக்கு காரணம் என்பர்.
# ஆறாம் நாள் போர் (குருச்சேத்திரப் போர்)

மகாபாரதத்தில் நடைபெற்ற குருச்சேத்திரப் போரின் ஆறாம் நாள் போர் குறித்த தகவல்கள் இங்கு தரப்படுகின்றன.  

## முக்கிய அம்சங்கள்
தருமர் கட்டளைப்படி திருஷ்டத்யும்னன் பாண்டவர் படையை மகர வியூகமாக அணி வகுத்தான். கௌரவர் படை கிரௌஞ்ச வியூகத்தில் அமைக்கப்பட்டிருந்தது.  

காலையிலேயே ஆள்சேதம் பெரிய அளவில் நடந்தது. தனது தேரோட்டி கொல்லப்பட்டதும் துரோணர் தாமே கடிவாளம் பிடித்து பாண்டவர் படையை நாசம் செய்தார்.  

பீமனுக்கும் துரியோதனனுக்கும் நேருக்கு நேர் போர் நடந்தது. துரியோதனன் பலமாக அடிபட்டு மயக்கமடைந்ததும் கிருபர் அவனை தன் தேரில் ஏற்றிக் கொண்டு காப்பாற்றினார். பீஷ்மரும் அச்சமயம் அங்குவந்து போரை நடத்தி பாண்டவர் படையை பெரிய அளவில் தாக்கினார்.  

## நிகழ்ந்த மரணங்கள்
• பாண்டவர் படையைச் சேர்ந்த ஆயிரக்கணக்கான வீரர்கள்  

சக்கரவர்த்தி இராஜகோபாலாச்சாரி எழுதிய மகாபாரதம் (வியாசர் விருந்து); வானதி பதிப்பகம், முப்பத்து எட்டாம் பதிப்பு, நவம்பர் 2009.
# ஏழாம் நாள் போர் (குருச்சேத்திரப் போர்)

மகாபாரதத்தில் நடைபெற்ற குருச்சேத்திரப் போரின் ஏழாம் நாள் போர் குறித்த தகவல்கள் இங்கு தரப்படுகின்றன.  

## முக்கிய அம்சங்கள்
ஏழாம் நாளின் காலையில் பீஷ்மர், கௌரவர் படையை மண்டல வியூகமாக அணிவகுத்தார். பாண்டவர் அணியை தருமர், வச்சிர வியூகமாக அணிவகுத்தார்.  

அன்று நடந்த போரில் அநேக முனைகளில் பெரும்மோதல்கள் நடைபெற்றன. கீழ்காணும் வகையில் போர் நடைபெற்றது:  

பீஷ்மர் - அருச்சுனன்  

துரோணர் – விராடன்  

அசுவத்தாமன் - சிகண்டி  

துரியோதனன் – திருட்டத்துயும்னன்  

நகுல- சகாதேவர்கள் – சல்லியன்  

அவந்தி தேச மன்னர்கள் – யுதாமன்யு  

பீமன் – கிருதவர்மன், சித்திரசேனன், விகர்ணன், துர்மஷன்  

கடோற்கஜன் – பகதத்தன்  

அலம்பசன் – சாத்தியகி  

புரிசிரவசு – திருஷ்ட கேது  

தருமர் – சுருதாயு  

சேகிதானன் – கிருபர்  

நாளின் இறுதியில் எல்லோரும் மிகக் களைப்படைந்து காயங்களால் துன்பப்பட்டு பாசறைகள் போய்ச் சேர்ந்தார்கள்.  

## நிகழ்ந்த முக்கிய மரணங்கள்
- விராடனுடைய மகன் சங்கன்

## போர்க்களத்துக்கு வெளியே நிகழ்ந்த நிகழ்வுகள்
இருதரப்பு வீரர்களும் உடலில் தைத்திருந்த அம்புகளைப் பிடுங்கி, வைத்திய முறைப்படி காயங்களைக் கழுவி இளைப்பாறினார்கள். எல்லோரும் இசை வாத்தியங்களைக் கேட்டுக் கொண்டு உல்லாசமாக பொழுது போக்கினார்கள். அத்தருணத்தில் போர் குறித்து வார்த்தை ஒன்றும் பேசாமல் கழிக்கப்பட்டது என்கிறார் வியாசர்.  

சக்கரவர்த்தி இராஜகோபாலாச்சாரி எழுதிய மகாபாரதம் (வியாசர் விருந்து); வானதி பதிப்பகம், முப்பத்து எட்டாம் பதிப்பு, நவம்பர் 2009.
# மலேசிய சீனர் சங்கம்



**மலேசிய சீனர் சங்கம்** (சுருக்கமாக ம.சீ.ச; *Malaysian Chinese Association - MCA*; (சீனம்: 马来西亚华人公会; மலாய்: *Persatuan Cina Malaysia*) என்பது மலேசியாவில் உள்ள சீனர்களைப் பிரதிநிதிக்கும் ஓர் அரசியல் சங்கம் ஆகும். இந்தச் சங்கம் மலேசியாவை ஆளும் அரசியல் கூட்டணியான பாரிசான் நேசனலின் ஒரு முக்கிய உறுப்புக் கட்சியாகும்.  

ஐக்கிய மலாய்க்காரர்களின் தேசிய சங்கம் அம்னோ எனும் *United Malays National Organisation (UMNO),* மலேசிய இந்திய காங்கிரஸ் (ம.இ.கா) எனும் *Malaysian Indian Congress (MIC)*, இவை இரண்டும், பாரிசான் நேசனல் கூட்டணியின் இதர முக்கிய கட்சிகளாக விளங்குகின்றன. மலேசிய அரசியலில் மலேசிய சீனர் சங்கம், செல்வாக்கு மிக்க மிக முக்கிய அரசியல் கட்சியாகும்.  

## பின்புலம்

மலேசியாவில் பிரபலமாக விளங்கும் ஐந்து தேசிய நாளிதழ்களை மலேசிய சீனர் சங்கம் தன் கட்டுப்பாட்டில் வைத்துள்ளது. அவையாவன:  
- தி ஸ்டார், ஆங்கில நாளிதழ் *(The Star)*
- சின் சியூ ஜிட் போ, சீன நாளிதழ் *(Sin Chew Jit Poh)*
- நான்யாங் சியாங் பாவ், சீன நாளிதழ் *(Nanyang Siang Pau)*
- சைனா பிரஸ், சீன நாளிதழ் *(China Press)*
- குவாங் மிங், சீன நாளிதழ் *(Guang Ming Daily)*

சீன நாளிதழ்கள், சரவாக் மாநிலத்தில் கோடீஸ்வரராக விளங்கும் தியோங் ஹிவ் கிங் *(Tiong Hiew King)* என்பவருக்குச் சொந்தமானவையாகும். இவர் சரவாக் மாநில ஆளும் கட்சியில் மிகுந்த செல்வாக்கு உள்ளவர். அண்மைய காலங்களில் இந்த நாளிதழ்கள் மலேசிய சீனர் சங்கத் தலைவர்களிடையே அதிருப்திகளை ஏற்படுத்தி வருகின்றன. அதனால், அந்தச் சங்கத்திற்குள்ளேயே ‘ஏ’ குழு (*Team A*), ‘பி’ குழு (*Team B*) என இரு குழுக்கள் உருவாகியுள்ளன. 2008ஆம் ஆண்டு பொதுத் தேர்தலில் மலேசிய சீனர் சங்கம் மிகவும் மோசமான முடிவுகளைப் பெற்றது.  

## உருவாக்கம்

மலேசிய சீனர் சங்கம் 1949 பிப்ரவரி 27ஆம் தேதி தோற்றுவிக்கப்பட்டது. மலாயா கூட்டமைப்பு உருவான காலத்தில், சீனர்களுக்கு குடியுரிமை பெறுவதில் சிரமங்கள் ஏற்பட்டன. மலேசியச் சீனர்களின் பிரச்னைகளைத் தீர்த்து வைக்க ஓர் அமைப்பு தேவைப்பட்டது. அதன் காரணமாக டான் செங் லோக் (*Tan Cheng Lock*) என்பவர் மலேசிய சீனர் சங்கத்தை உருவாக்கினார். அதனால், சீனர்களுக்கும் மலாய்க்காரர்களுக்கும் இடையே சமூக இறுக்கங்கள் ஏற்பட்டன. அப்போது மலாய்க்காரர்களின் தலைவராக இருந்த ஓன் ஜாபார் (*Onn Jaafar*) என்பவ்ர் இருந்தார். அவர் டான் செங் லோக்கிடம் இருந்து ஒதுங்கி நின்றார்.  

### குவோமிந்தாங்

மலேசிய சீனர் சங்கத்தின் தொடக்க காலத் தலைவர்கள் சீனாவின் குவோமிந்தாங் இராணுவத் தலைவர்கள் ஆவர். லியோங் இயூ கோ (Leong Yew Koh) என்பவர் குவோமிந்தாங் இராணுவத்தில் மேஜர் ஜெனரலாக இருந்தவர். பின்னர், இவர் மலாக்கா மாநிலத்தின் ஆளுநராகப் பதவி வகித்தவர். இவர் மலேசியாவின் முதல் நிதியமைச்சராகவும் பொறுப்பு வகித்தவர். துன் ஹென்றி எச்.எஸ்.லீ (Tun Henry H.S. Lee), டாக்டர் லிம் சோங் இயூ (Dr Lim Chong Eu) போன்ற்வர்கள் குவோமிந்தாங் இராணுவத்தில் முக்கிய பதவிகளை வகித்தவர்கள்.  

## வரலாறு

மே 13, 1969 இல் மலேசியாவின் மூன்றாவது பொதுத் தேர்தல் நடைபெற்றது. இதில் 33 நாடாளுமன்ற இடங்களுக்கு மலேசிய சீனர் சங்கம் போட்டியிட்டது. அவற்றில் 13 இடங்களை மட்டுமே தக்க வைத்துக் கொண்டது. பினாங்கு மாநிலம் கைவிட்டுப் போனது. அதன் காரணமாக, ம.சீ.ச.வின் தலைவராக இருந்த டான் சியூ சின் (Tan Siew Sin) என்பவர் 1974இல் தலைவர் பதவியில் இருந்து விலகிக் கொண்டார்.
# சோ. அழகர்சாமி


**சோ. அழகர்சாமி** (S. Alagarsamy, 5 ஆகத்து 1926 – 6 மார்ச் 2009) ஒரு தமிழக அரசியல்வாதி மற்றும் முன்னாள் சட்டமன்ற உறுப்பினர். இவர் சென்னை மாநில சட்டமன்றத்திற்கு கோவில்பட்டி சட்டமன்றத் தொகுதியிலிருந்து இந்திய கம்யூனிச கட்சி சார்பாக ஐந்துமுறை தேர்ந்தெடுக்கப்பட்டார்.  

## வாழ்க்கை
இவர் தமிழ்நாடு தூத்துக்குடி மாவட்டம் ராமநூத்து எனும் கிராமத்தில் 1926 ம் ஆண்டு ஆகஸ்டு 5 அன்று விவசாய குடும்பத்தில் பிறந்தார். இவரது பெற்றோர் சோலையா- கோப்பம்மாள் தம்பதியினர். இவரின் இளமைப் பருவத்தில் (13 வயது) இவரது தந்தை காலமானார்.  

## அரசியல் பங்களிப்பு
இவர் சென்னை மாநில சட்டமன்றத்திற்கு 1957 ல் முதன்முறையாகவும், மொத்தம் ஏழுமுறை கோவில்பட்டி சட்டமன்றத் தொகுதியில் போட்டியிட்டார். 1967 முதல் 1984 வரையிலும் மீண்டும் 1989 முதல் 1991 வரையிலும் சட்டமன்ற உறுப்பினராகப் பணியாற்றியுள்ளார்.  

### தேர்தல் முடிவுகள்

| 1957 | வி.சுப்பையா நாயக்கர் | வி.சுப்பையா நாயக்கர்
செல்வராஜ்
சோ. அழகர்சாமி
பொன்னுசாமி | சுயேட்சை
காங்
கம்யூ
சுயேட்சை | 11425
10726
9901
3898 | 31.78%
29.84%
27.54%
10.84% |
| --- | --- | --- | --- | --- | --- |
| 1962 | வேனுகோபால கிருஷ்ணசாமி | வேனுகோபால கிருஷ்ணசாமி
அப்பாசாமி
சோ. அழகர்சாமி
பெரியசாமி
வெங்கடராமநாயுடு | காங்
சுதந்திரா
கம்யூ
தி.மு.க
சுயேட்சை | 22158
18059
15387
5030
543 | 36.22%
29.52%
25.15%
8.22%
0.89% |
| 1967 | சோ. அழகர்சாமி | சோ. அழகர்சாமி
V.O.C.A.பிள்ளை
R.K.தேவர்
R.சேர்மன் | கம்யூ
காங்
சுயேட்சை
சுயேட்சை | 33311
22885
3709
641 | 55.02%
37.80%
6.13%
1.06% |
| 1971 | சோ. அழகர்சாமி | சோ. அழகர்சாமி
சுப்பாநாயக்கர் | கம்யூ
NCO | 38844
23646 | 62.16%
37.84% |
| 1971 | சோ. அழகர்சாமி | சோ. அழகர்சாமி
சேனிராஜ்
தங்கபாண்டியன்
சுந்தரராஜ்நாயக்கர்
கோவில்பிள்ளை | கம்யூ
அதிமுக
திமுக
INP
சுயேட்சை | 21985
21588
13778
7187
2602 | 32.75%
32.15%
20.52%
10.70%
3.88% |
| 1980 | சோ. அழகர்சாமி | சோ. அழகர்சாமி
ஜெயலஷ்மி
காளிதாஸ்
குருசாமி | கம்யூ
காங்
JNP (JP)
சுயேட்சை | 39442
30792
6281
262 | 51.37%
40.11%
8.18%
0.34% |
| 1984 | ரங்கசாமி | ரங்கசாமி
சோ. அழகர்சாமி
சீனிராஜ்
V.Paulraj
பரமசிவன்
பெருமாள்சாமி
ராஜு
சோலையப்பன் | காங்
கம்யூ
சுயேட்சை
சுயேட்சை
சுயேட்சை
சுயேட்சை
சுயேட்சை
சுயேட்சை | 45623
28327
4655
977
715
633
627
283 | 55.75%
34.61%
5.69%
1.19%
0.87%
0.77
0.77
0.35 |
| 1989 | சோ. அழகர்சாமி | சோ. அழகர்சாமி
ராதாகிருஷ்ணன்
பால்பாண்டியன்
தர்மர்
M.Sஐயாத்துரை
அனந்தசாமி
ராமசாமி
ரஞ்சித்குமார்
மாரியப்பன்
M.ஐயாத்துரை
சோலையப்பன்
R. குருசாமி நாயக்கர்
லிங்கசாமி
சிவசுபிரமணியன்
ஜோசப்
செல்வராஜ் | கம்யூ
திமுக
சுயேட்சை
சுயேட்சை
சுயேட்சை
சுயேட்சை
IFT
சுயேட்சை
சுயேட்சை
சுயேட்சை
சுயேட்சை
சுயேட்சை
சுயேட்சை
சுயேட்சை
சுயேட்சை
சுயேட்சை | 35008
31724
13981
6462
4759
3263
2742
240
229
128
116
116
104
77
70
50 | 35.34%
32.02%
14.11%
6.52%
4.80%
3.29%
2.77%
0.24%
0.23%
0.13%
0.12%
0.12%
0.10%
0.08%
0.07%
0.05% |
# தமிழ்ப்பேராய விருதுகள்

**தமிழ்ப்பேராய விருதுகள்** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகம் மூலம் அளிக்கப்படும் விருதுகளாகும். இப்பல்கலைக்கழகத்தின் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக இவ்விருதுகள் வழங்கப்படுகின்றன. இதன் புரவலராக இப்பல்கலைக்கழக வேந்தரான டாக்டர் த. இரா. பச்சமுத்து, தலைவராக இப்பல்கலைக்கழகத் துணைவேந்தரான முனைவர் மு. பொன்னவைக்கோ ஆகியோர் உள்ளனர். இதன் செயலாளராக முனைவர் பீ.மு. அபிபுல்லா என்பவர் செயல்பட்டு வருகிறார்.  

## வழங்கப்படும் விருதுகள்
ஒவ்வோர் ஆண்டும் கீழ்க்கண்ட வகைகளில் தமிழ்ப்பேராய விருதுகள் வழங்கப்படுகின்றன.  

1. புதுமைப்பித்தன் படைப்பிலக்கிய விருது
1. பாரதியார் கவிதை விருது
1. அழ. வள்ளியப்பா குழந்தை இலக்கிய விருது
1. ஜி. யூ. போப் மொழிபெயர்ப்பு விருது
1. பெ. நா. அப்புசாமி அறிவியல் தமிழ் விருது
1. ஆனந்த குமாரசாமி கவின்கலை விருது
1. முத்துத்தாண்டவர் தமிழிசை விருது
1. இளம் ஆய்வறிஞருக்கான வளர்தமிழ் விருது
1. விபுலானந்தர் படைப்பிலக்கிய விருது
1. பரிதிமாற் கலைஞர் விருது
1. பச்சமுத்து பைந்தமிழ் விருது
1. சுதேசமித்திரன் தமிழ் இதழ் விருது - வி. முத்தையா(2018)
1. தொல்காப்பியர் தமிழ்ச்சங்க விருது - தமிக்கல்விச் சேவை அமைப்பு, சுவட்சர்லாந்து(2018)
1. அருணாசலக் கவிராயர் விருது - களரி தொல்கலைகள் கலைஞர் மேம்பாட்டு மையம்(2018)
1. பாரிவேந்தர் பைந்தமிழ் விருது - இ. சுந்தரமூர்த்தி (2018)

## பரிசுத்தொகை
- மேற்காணும் விருதுகளில் முதல் எட்டு விருதுகள் ஒவ்வொன்றுக்கும் பரிசுத்தொகையாக இந்திய ரூபாய் 1,50,000/- மற்றும் பாராட்டுச் சான்றிதழ் அளிக்கப்படுகிறது.
- பரிதிமாற் கலைஞர் விருதுக்கு பரிசுத்தொகையாக இந்திய ரூபாய் 2,00,000/- மற்றும் பாராட்டுச் சான்றிதழ் அளிக்கப்படுகிறது.
- பச்சமுத்து பைந்தமிழ் விருதுக்கு பரிசுத்தொகையாக இந்திய ரூபாய் 5,00,000/- மற்றும் பாராட்டுச் சான்றிதழ் அளிக்கப்படுகிறது.
# வார்ப்புரு:UF-hcal

The HTML mark up produced by this template includes an hCalendar microformat, which makes the event details parsable by computers, either acting automatically to catalogue articles across Wikipedia, or via a browser tool operated by a person, to (for example) add the subject to a calendar or diary application. For more information about the use of microformats on Wikipedia, please see .  

### Sub-templates

Dates will only be included if you use or (use the former for single dates; ).  

URLs will only be included if you use .  

**Please do not remove instances of these sub-templates.**  

### Classes

hCalendar uses HTML classes including:  

**Please do not rename or remove these classes; nor collapse nested elements which use them.**<includeonly></includeonly><noinclude>  
</noinclude>
# ஏ.ஆர்.ரி தொலைக்காட்சி



**ஏ.ஆர்.ரி தொலைக்காட்சி** (ART Television) இலங்கையில் ஒளிபரப்பாகும் ஆங்கில மொழி தொலைக்காட்சிச் சேவையாகும். சூலை 21 2003 ல் ஆரம்பிக்கப்பட்ட இச்சேவை ஆங்கில நிகழ்ச்சிகளுக்கு முக்கியத்துவம் கொடுத்து 24 மணி நேரம் இயங்குகின்றது. இதனது ஒளிபரப்பினை மேல்மாகாணத்திலும், கண்டி மாவட்டம் உட்பட சில பிரதேசங்களிலும் தெளிவாகப் பார்க்க முடிகிறது.  

1995 ம் ஆண்டு ஆரம்பிக்கப்பட்ட 'டைனவிசன் தொலைக்காட்சி' சேவையே 2003ம் ஆண்டில் பெயர் மாற்றம் பெற்று புதுமெருகு பெற்றது. சர்வதேச ஆங்கில மொழி நிகழ்ச்சிகளுடன் உள்நாட்டு வர்த்தகம் மற்றும் செய்தி அறிவிப்புகளும் ஒளிபரப்பாகின்றன.  

தனது ஒளிபரப்பை அலைவரிசையினூடாக இலங்கை முழுவதும் ஒளிபரப்ப முயற்சி செய்து வருகின்றது.
# தமிழகத்தில் கிரேக்கக் காசுகள்


தமிழக்த்தில் கிடைத்த கிரேக்கக் காசுகளின் பழமை பொ.மு. 300 வரை செல்லும். மேலும் கிடைத்துள்ள காசுகள் பல எந்த நகரத்தில் அச்சிட்டது என்பதை கூட அறிய முடிகிறது. கரூர் நகரிலே அதிகக் காசுகள் கிடைத்தது குறிப்பிடத்தக்கது.  

## காசுகள்
| அச்சிட்ட இடம் | காலம்/எண்ணிக்கை | மற்ற குறிப்புகள் |  |
| --- | --- | --- | --- |
| ரோட்சு தீவுகள் | பொ.மு. 200 (2 காசுகள்) | செப்பு, 1 கிராம், 11 மி.மீ. விட்டம், இரு காசுகளிலும் பின்பக்கத்தில் ரோசாப்பூவும் முன்பக்கத்தில் ஒரு காசில் கெலியாசு கடவுளும், மற்றொரு காசில் பெண் கடவுளும் உளது. |  |
| கிறீட்சு தீவு | பொ.மு.200 (1 காசு) | செப்பு, 17 மி.மீ. விட்டம் முன்பக்கத்தில் மனிதத் தலையும் பின் பக்கத்தில் காளை உருவமும் உளது. |  |
| திரேசு தீவுகள் | பொ.மு.200 (1 காசு) | கிரேக்க கடவுள்கள் |  |
| தெசிசு தீவுகள் | பொ.மு.200 (1 காசு) | முன்பக்கம் சியசு கடவுளும், பின்பக்கம் ஆட்டுக்கிடாயும் உளது. | } |

## செலியூசிட் குடும்பம்
கிரேக்க மன்னர் அலெக்சாண்டர் மரணத்துக்குப்பின் டைகிடிசு நதியில் ஆதிக்கம் செலுத்திய செலியூசிட் வம்சத்தவர் வெளியிட்ட 10 காசுகள் கரூர் நகர அமராவதி ஆற்றங்கரையில் கிடைத்துளன. இவற்றில் கிரேக்க தெய்வங்களான அதேனா, சியசு, மன்னர் இரண்டாம் செலியூசிட் ஆகிய உருவங்களும் உளது.  

## உறுதி
இவற்றை கொண்டு *கரூர் நகரை மையமாக கொண்ட வர்த்தகத்தில் கரூரிலிருந்து சேரர் துறைமுகம் முசிறிக்கு பொருட்கள் கொண்டு செல்லப்பட்டு பின் மெசப்பத்தோமியா நகரங்களுக்கு பொருட்கள் எடுத்து செல்லப்பட்டது* என்ற கருதுகோளை உறுதிப்படுத்தலாம்.
# நடன காசிநாதன்

**நடன காசிநாதன்** (1940 – 6 அக்டோபர் 2025) என்பவர் தமிழ்நாடு அரசு தொல்லியல் துறையின் முன்னாள் இயக்குநரும், **தமிழ்நாடு அரசு ஆவணக் காப்பகம் மற்றும் வரலாற்று ஆராய்ச்சி** மையத்தின் (Tamil Nadu Archaeological Research Centre) நிறுவனரும் ஆவார்.. மேலும் தமிழர்களின் வரலாற்று பழமை நிறுவல் ஆராய்ச்சி நூல்கள் பலவற்றையும் வெளியிட்டுள்ளார்.  

## வாழ்கைக் குறிப்பு
நடன காசிநாதன் தமிழ்நாட்டின், தற்போதைய கடலூர் மாவட்டம் நெய்வேலிக்கு அருகில் உள்ள தொப்பளிக்குப்பத்தில் பிறந்தார். அண்ணாமலைப் பல்கலைக்கழகத்தில் வரலாற்றில் இளங்கலைப் பட்டம் பெற்றார். பின்னர் சென்னைப் பல்கலைக்கழகத்தில் தொன்மை வரலாறு, தொல்லியல் பாடத்தில் முதுகலைப் பட்டம் பெற்றார். 1967 இல் தமிழ்நாடு தொல்லியல் துறையில் கல்வெட்டாய்வாளராக பணியில் சேர்ந்தார். 1989 இல் அத்துறையின் இயக்குநராக உயர்ந்தார். 1998 இல் ஓய்வு பெற்றார்.  

இவரதுப் பணிக்காலத்தில் தமிழ்நாட்டின் பல்வேறு பகுதிகளில் கள ஆய்வு மேற்கொண்டு பல புதிய கல்வெட்டுகளையும், செப்பேடுகளையும் கண்டறிந்தார். திருத்தணிக்கு அருகில் உள்ள வேலஞ்சேரியில் இவர் கண்டுபிடித்த இரு அரிய செப்பேடுகளினால் பல்லவர் வரலாற்றில் இருந்த குழப்பம் நீங்கப் பேருதவியாக இருந்தது.  

## நாணயவியல்
இவர் வெளியிட்ட தமிழக காசு இயல் புத்தகம் வெளிவரும் முன்பு முத்திரை காசுகள் வட இந்தியாவில் இருந்து தமிழகம் வந்தவை என்ற கருத்து நிலவியது. ஆனால் மகாலிங்கம் போன்றவர்கள் கி.மு. ஐந்தாம் நூற்றாண்டு முதலே பாண்டியர்கள் முத்திரைக் காசுகளை வெளியிட்டுள்ளதால் வடவிந்தியா வழியே தமிழகத்துக்கு இக்காசுகள் வந்தவை என்ற கருத்தை மீளாய்வு செய்ய வேண்டும் என்று கருதினர். அந்நேரத்தில் இவர் வெளியிட்ட தமிழக முத்திரைக்காசுகளின் பட்டியல் அதை உறுதிப்படுத்தின.  

## ஆய்வுக் கட்டுரைகள்
இவர் வெளியிட்ட ஆய்வு நூல்கள் மற்றும் கட்டுரைகளில் சில,  
1. தமிழர் காசு இயல் (நூல்), உலகத் தமிழாராய்ச்சி நிறுவனம், சென்னை.
1. தமிழக கல்வெட்டோடு காணப்படும் குறியீடுகள், பத்தாவது கருத்தரங்கு, ஆய்வுக்கோவை.
1. தமிழ்நாடு அரசு தொல்பொருள் ஆய்வுத்துறையின் அண்மைக் கண்டுபிடிப்புகள், ஆவணம் இதழ்.
1. Antiquity of sea voyage in Tamilnadu.

## ஆய்வு நூல்கள்
1. கல்லெழுத்துக்கலை
1. முத்தில் முகிழ்த்த முத்தரையர்
1. வன்னியர்
1. தென்பகுதிப் பாளையக்காரர்கள் வரலாறு
1. மண்ணும் மாந்தரும்
1. தமிழர் பண்பாட்டுச் சிதறல்கள்
1. சோழ வேந்தர் பரம்பரை வன்னியப் பாளையக்காரர் வரலாறு
1. பூம்புகாரும் கடல் அகழாய்வும்
1. பெரம்பலூர் மாவட்டத் தடயங்கள்
1. பண்டைத் தடயம், மா.சந்திரமூர்த்தி என்றவருடன் சேர்ந்து வெளியிட்ட புத்தகம்.
# 3 இடியட்சு



**3 இடியட்சு** (ஆங்கிலம்: *3 Idiots*, ஹிந்தி: *थ्री इडीयट्स*) என்பது இந்தி மொழியில் அமைந்த 2009ஆம் ஆண்டு வெளிவந்த ஓர் இந்திய நகைச்சுவைத் திரைப்படம் ஆகும். இந்தத் திரைப்படம் தமிழ் மொழியில் நண்பன் என்ற பெயரில் 2012ஆம் ஆண்டில் வெளியாகியுள்ளது. இந்தத் திரைப்படம் சேத்தன் பகத்தின் வைவு பாய்ன்டு சம் ஒன் என்ற நூலை அடிப்படையாகக் கொண்டது. ராஜ்குமார் ஹிரானியால் இயக்கப்பட்ட இந்தத் திரைப்படத்தில் அமீர் கான், கரீனா கபூர், மாதவன், ஷர்மான் ஜோஷி, ஒமி வைத்யா, பரிக்ஷித் சஹானி, பொமன் இராணி ஆகியோர் நடித்துள்ளனர்.  

## நடிகர்கள்
| நடிகர் | கதாபாத்திரம் |  |
| --- | --- | --- |
| அமீர் கான் | ரஞ்சோட்தாஸ் "ரஞ்சோ" ஷியாமளதாஸ் சன்சட்/புன்சுக் வங்டூ |  |
| கரீனா கபூர் | பியா சகஸ்ரபுத்தே |  |
| மாதவன் | பரான் குரேஷி |  |
| ஷர்மான் ஜோஷி | ராஜு ரஸ்டோகி |  |
| பொமன் இராணி | விரு சகஸ்ரபுத்தே (வைரசு) |  |
| ஒமி வைத்யா | சதூர் ராமலிங்கம் (சைலன்சர்) |  |
| ராகுல் குமார் | மன்மோகன்/எம். எம் (மில்லிமீற்றர்). |  |
| மோனா சிங் | மோனா சகஸ்ரபுத்தே |  |
| சஞ்சய் லஃபோன்த் | சுஹாஸ் |  |
| பரிக்ஷித் சஹானி | திரு.குரேஷி |  |
| ஃபரிதா டாடி | திருமதி குரேஷி |  |
| அமர்தீப் ஜா | திருமதி ரஸ்டோகி |  |
| முகுந்த் பட் | ரஸ்டோகி |  |
| ஜாவிட் ஜெஃப்ரி | அசல் ரஞ்சோட்தாஸ் ஷியாமளதாஸ் சன்சட் (கௌரவ வேடம்) |  |
| அருண் பாலி | ஷியாமளதாஸ் சன்சட் |  |
| அலி பசல் | ஜாய் லோபோ |  |
| அகில் மிஷ்ரா | நூலகர் துபே |  |
| ராஜீவ் ரவீந்திரநாதன் | முன்நின்று பகிடிவதை செய்பவர் |  |
| ஹர்விந்தர் சிங் | தில்லான் | } |
# ரி.வி. லங்கா



**ரி.வி. லங்கா** *(TV Lanka)* இலங்கையில் ஒளிபரப்பாகும் சிங்கள மொழி தொலைக்காட்சிச் சேவையாகும். டிசம்பர் 5 2001 ல் செய்மதி ஒளிபரப்புச் சேவையாக ஆரம்பிக்கப்பட்டது. இந்த ஒளிபரப்பு நிலையம் மத்திய கிழக்கு நாடுகளிலும் மற்றும் ஐரோப்பிய நாடுகளிலும் வாழும் சிங்கள மொழி பேசும் இலங்கையர்களை நோக்கமாகக் கொண்டு நிகழ்ச்சிகளை ஒளிபரப்பி வருகின்றது. சிங்கள மொழிபேசும் வெளிநாட்டிலிருப்பவர்களை திருப்திப்படுத்தும் ஒரு முழுமையான சேவையாகும். நாடகங்கள் இசை விவரணம் சிறுவர் நிகழ்ச்சிகள் மற்றும் செய்திகள் ஆகியவற்றை ஒளிபரப்பி வருகிறது.  

தற்போது தேசிய மட்டத்தில் நிகழ்ச்சிகளை பார்க்கக்கூடியதாக உள்ளது.
# இலங்கை தொலைத்தொடர்புகள் ஒழுங்குபடுத்தும் ஆணைக்குழு



**இலங்கை தொலைத்தொடர்புகள் ஒழுங்குபடுத்தும் ஆணைக்குழு** (ஆங்கிலம்: *Telecommunications Regulatory Commission of Sri Lanka*, சிங்களம்: *ශ්‍රී ලංකා විදුලි සංදේශ නියාමන කොමිෂන් සභාව*) என்பது இலங்கையில் தொலைத்தொடர்புச் சேவைகளை ஒழுங்குபடுத்துவதற்காக, சட்டம் எண் 27இற்கேற்ப 1996ஆம் ஆண்டு இலங்கை அரசாங்கத்தால் அமைக்கப்பட்ட ஆணைக்குழு ஆகும்.  

## நிறுவனக் கட்டமைப்பு
| பெயர் | தொழில் |  |
| --- | --- | --- |
| லலித் வீரதுங்க | தலைவர் |  |
| அனுஷ பல்பிட | பொது இயக்குநர் |  |
| எசு. எசு. சகபந்து | ஆணைக்குழு உறுப்பினர் |  |
| பிரசன்ன டி சில்வா | ஆணைக்குழு உறுப்பினர் |  |
| யு. என். ரோட்ரிகோ | நிருவாக இயக்குநர் |  |
| எசு. பி. எசு. பெரேரா | நிருவாக மற்றும் மனித வளங்கள் இயக்குநர் | } |
# தமிழக முத்திரைக் காசு வார்ப்புக் கூடுகள்

**தமிழக முத்திரைக் காசு வார்ப்புக் கூடுகள்** என்பது தமிழக முத்திரைக் காசுகள் செய்ய பயன்பட்ட வார்ப்புக் கூடுகளாகும். இதில் கிடைத்த சாம்பல் நிற வார்ப்புக் கூடுகள் இரண்டும் சென்னை பல்கலைக்கழகப் பண்டைய வரலாறு மற்றும் தொல்லியல் துறையால் நடந்த இரு அகழ்வாராய்ச்சிகளில் கண்டெடுக்கப்பட்டவை.  

## கூடுகள்
1. முதலாம் வார்ப்புக் கூட்டில் ஒரே தரத்தில் நான்கு நாணயங்களை தயாரிக்கக் கூடிய வசதி உள்ளது. இவற்றில் 2 காசச்சுகள் நல்ல நிலையிலும், 2 மிகத்தேய்ந்த நிலையிலும் காணப்படுகின்றன. இவற்றில் யானை, காளை மற்றும் அறுகிளைச் சின்னம் ஆகியவை காணப்படுகின்றன.
1. இரண்டாம் கூடு காஞ்சிபுரம் அகழ்வில் கண்டுபிடிக்கப்பட்டது. இவற்றில் உள்ள அச்சுகளில் ஒன்று நல்ல நிலையிலும் மற்ற மூன்றும் தேய்ந்த நிலையிலும் காணப்படுகின்றன. இவற்றில் யானை, காளை மற்றும் அறுகிளைச் சின்னம் ஆகியவை காணப்படுகின்றன.

## முக்கியத்துவம்
முதலில் இதைப்போன்ற முத்திரை காசுகள் வட இந்தியாவில் இருந்து தமிழகம் வந்தவை என்ற கருத்து நிலவியது. ஆனால் மகாலிங்கம் போன்றவர்கள் கி.மு. ஐந்தாம் நூற்றாண்டு முதலே பாண்டியர்கள் முத்திரைக்காசுகளை வெளியிட்டுள்ளதால் வடவிந்திய வழியே தமிழகத்துக்கு இக்காசுகள் வந்தவை என்ற கருத்தை மீளாய்வு செய்ய வேண்டும் என்று கருதினர். அந்நேரத்தில் நடன காசிநாதன் வெளியிட்ட தமிழக முத்திரைக்காசுகளின் பட்டியல் மற்றும் இவ்வார்ப்புக்கூடுகளும் அதை உறுதிப்படுத்தின.  

## மூல நூல்கள்
- தமிழர் காசு இயல், உலகத் தமிழாராய்ச்சி நிறுவனம், சென்னை.
- பண்டைய தமிழகம், சி.க. சிற்றம்பலம், யாழ்ப்பாணப் பல்கலைக்கழகம், இலங்கை.